In 't nuujs - Nederlands Limburg

Zuug ouch:
* In 't nuujs - Nederlands Limburg/2008-2013
* In 't nuujs - Nederlands Limburg/2014-2018

## 2020
;27 december
Veur 't hoes in Naer van Jos Emants, misdaodjournalis van De Limburger, weurt 'nen handjgranaat gelag.

;25 november
Aan d'n Ezerbaak weurt 'n veur Nederlandj nuuj soort sjlek gevónge, *[[Daudebardia rufa]]*.

;20 november
Jos B. weurt tot 12 jaor gevangenissjtraof veroerdeild veur 't misbroeke en al of neet expres verwörge van Nicky Verstappen, plus zès maondj veur 't bezit van kènjerporno. Hae zaet direk in hoeger beroop te gaon.

;15 november
E protes tege Zwarte Piet op de Vriethof weurt veurtijeg aofgebroke nao oonder mie dreiging vaan tegedemonstrante.

;1 november
In de bösj bie Gäöl weurt 'n illegaal fjès gehawte. De pelitie bekeurt zwa'n hóngerd luuj.

;31 oktober
D'n Hesselse YouTuber Kastiop weurt doed trökgevónge in Stein. Hae waor al saer 23 oktober vermis.

;15 oktober
BMW kónjig aan det 't per 2023 geit sjtoppe mit de productie in VDL NedCar. Dees besjlissing brèngk 5.000 jobs in gevaor.

;28 september
In Mestreech begint de inhajdeleke behandeling vaan 't perces tege Jos B., dee verdach weurt vaan 't misbruke en vermaorde vaan Nicky Verstappen.

;30 augustus
Bie 'n staekpartie in Venlo kump eine man óm, 'nen andere raak zwaor gewónd.

;30 juli
D'n tribbenaal in Mestreech veroerdeilt Thijs H. tot 18 jaor gevangenis en tbs veur 't begaon van drie maorde op willekäörige wandelaere in Heële en Den Haag.

;16 juli
Bie mejwerke daor 't watersjap in de buurt van Postert weurt bie óngelök 't lèste laefgebeed van 't duuster pimpernelbluiwke verweus.

;15 juli
Bie 'nen inval bie Geerlings Metaalrecycling in Venlo wuuert veur tieëntalle miljoene aan waerdevol veurwerpe gevónde. 't Bedrief blik 'nen dekmantel veur 'n groeëte witwesorganisatie.

;23 april
De brandj in De Meinweg kump ónger control. De inwoeners van Hèrkebósj kènne trök nao hoes. Ouch de brandj in de Deurzer Pieël kump later op d'n daag ónger control.

;22 april
't Compleet dörp Hèrkebósj weurt oet veurzörg óntruump naodet 'ne natuurbrandj in De Meinweg zich sjterk haet oetgebreid.

;20 april
In de Deurzer Pieël brik 'ne natuurbrandj oet, dae zal oetgreuje tot de groetste oets in Nederlandj.

;18 miert
'n In 2000 in de Pietersberg opgegrave fossiel weurt besjreve es *[[Asteriornis maastrichtiensis]]*. 't Bliek 't ajdste fossiel vaan 'nen Hoondervogel en zoewiezoe ein vaan de ajdste oets vaan de modern veugel.

;11 miert
D'n TEFAF weurt veurtijeg aofgebroke in verband mèt besmettingsgevaor vaan 't nui coronavirus.

;23 fibberwarie
Door Ellen, d'n derde wintersjtörm in korten tied, waere diverse vastelaovendsoptochte aafgelas of oetgesjtèld.

;12 fibberwarie
In Kirchroa en Amsterdam óntploffe bómbreve, aafkumstig van 'ne aafpaersjer. De explosieve waore in bei gevalle nog neet bezörg.

;9 fibberwarie
In 'n manaesj in Heële brik 'ne brandj oet. Teen paerd kómme óm.

;22 jannewarie
De pelitie begint 'n zeukactie op 'ne kèrkef in Heugem. Hei zouw 't liek vaan de in 1993 verdwene Tanja Groen kinne begrave ligke. De actie lievert evels niks op.

## 2019
;24 december
De servers vaan de Universiteit Mestreech rake besmet mèt ransomware. Heidoor rake de computersysteme vaan de universiteit twie weke gans of deils oonbruukbaar.

;9 december
De ENCI maak bekind ind juli 2020 touw te goon.

;4 december
't Broodfebrik van Mission Foods in Remunj brent oet. De ómgaeving waert óntruump óm explosiegevaor.

;28 oktober
In ónger mie Egelze en Rooj waere invel gedaon bie 'n benj van toebakssjmókkelaere. De benj hanjelde veur miljónne in roukwaar.

;27 september
Supporters va Roda JC zetse de Mexicaanse jesjefsman Mauricio Garcia de la Vega 't sjtadion oes. Garcia wilt d'r kloeb uvvernumme mar heë wurd i verbank jebraad mit versjiede malafide transaksijoene.

;19 augustus
In Stein weigert 'ne böschauffeur 'n vrouw mit nikab d'n toegank tot zien bös. 't Is veur 't iers saer de inveuring van 't verbod op gezichsbedèkking det dit gebäört.

;16 juli
Op de A73 is e zjwaor óngelök gebäörd. 'ne Vrachwage is ter huugde van Brach op 'ne persoenenauto gevare. Daobie is 'n vrouwmis, die in dae wage zoot, óm 't laeve gekómme. Ouch raakde twie manskaerels gewóndj.

;10 juli
I Kirchroa wuuërt ing 42-jöarieje vrouw neërjesjtoche duur inne 52-jöarige man. Heë zouw ing jesjtiechte es tbs'er habe en al vruier ing anger vrouw habe vermoard.

;26 juni
De Limburger, De Groene Amsterdammer en Investico make bekind tot twie wetensjappers aon de Universiteit Mestreech in 2008 veur tiendoezende respectievelek hoonderddoezende euro's gefraudeerd höbbe. De universiteit heet dit toen touwgedèk.

;22 juni
Beej 'n explosie in Heie zien vreejdaagaovend twieë manskaerels gewónd geraak. Eine van hen haet aan de óntploffing zwaor brandwónde aan 't baovelief euvergehalde.

;5 juni 
De zjwaor sjore höbbe op mierder plaatse in Limburg veur euverlas en sjaaj gezörg. Hölpdeenste zien tieëntalle kiere in aksie gekómme. Veural veur ömgeweide buim. In sommige deile van de provincie bleef 't aevel röstig.

;4 juni 
'ne Manskael is goonsdigaovend in Baoksem opgepak gewaore, ómdet hae mit metse op sjtraot leep. Det deeg hae meugelik nao 'n ruizing mit zeen naobers.

;1 juni
In Mestreech is de brandweer zaoterdagmiddag nao Plein 1992 oetgerök veur 'ne brand in 'n parkeergraasj oonder 't plein. Dao stoonde mierder auto's in brand. Wieväöl is evels neet dudelek.

;31 mei
* In Mestreech is 'ne maan vaanaof de Wilhelminabrögk in de Maos gesprónge. Heer is later euverleje in 't hospitaol.
* 't Hoofkerteer van de NAVO in Broensem hat 'ne nuie commandant. D'r Dütsje ginneraal Erhard Bühler numt 't sjtekske uëver van d'r Itteljiender Riccardo Marchiò.

;29 mei
* Krankehoes Zuyderland i Heële en Zitterd-Geleën hat uëver 't joar 2018 e positief rizzeltaat van tieën miljoeën euro gebook. Alle bedriefsóngerdele noteerde gouw siefere.
* 'ne 46-jöarige manskeël oet Gebrook weëd veroerdild tot 'n celsjtroaf van twelf joare. Heë hat óp d'r 2 augus vurrig joar 'ne 49-jöarige plaatsjgenoat neergesjoate óp de Oakersjtroat-Noard.
* De celstraof veur de moord op pelitie-infiltrant Guido Kosterman in Mestreech in 2012 blijf gehandhaaf. Wel weurt de straof vaan 24 jaor get verkort nao 23 jaor en 3 maonde.
* Op 'ne veldwaeg oppe Ruiver zien goonsdigochtend tieëntalle vate mit drugsaafval gevónde.

;27 mei
In 'n woeënóng i Kirchroa weëd 'ne leëfloze körper jevónge.

;22 mei
Oet 'n óngerzeuk vanne NRC bliek det e febrik op 't terrein van Chemelot, ierhaer DSM, in Gelaen veur jaore lang lachgaas in industriële vorm haet oetgesjtoete. 't Bedrief zelf haet dit besjtaetig.

;7 mei
Op de Broensemerhei waere 'ne man en 'n vrouw ómgebrach.

;28 april
De Sint-Martinuskerk in Venlo wuurt officieel tot basiliek geproclameerd. Zeej is daomei de zevende kerk in Limburg die tot basiliek wuurt verhaeve.

;22 april
Inne Maas ter huugde van Maes weurt e lichaam aangetróffe. 't Is ónbekindj of 't óm 'ne man of 'n vrouw geit en of de persoen door e misdrief óm 't laeve is gekómme.

;21 april
In 'n appartement in Wiert weurt 'nen doeje man aangetróffe. In zeen woening is 'ne brandj oetgebraoke.

;17 april
't Centrum vaan Mestreech weurt geraak door 'ne groete stroumoetval.

;15 april
In 'nen toen in De Milsbaek waere mier es zestig granate gevónde.

;6 april
Bij 'ne brand in Hotel Beaumont in Mestreech kump eine mins um.

;24 miert
Beej 'n óngelök op de N271 in Wel zien dreej luuj um 't laeve gekómme.

;23 miert
E stök vaan de Mestreechse walmör bij 't Sint-Pietersbolwerk vèlt in. De moer is recintelek nog gerestaureerd.

;16 miert
De Riekseuverheid haet 't Limburgs erkènd es 'n officieel regionaal sjpraok.

;13 miert
De rechbank in Remund haet 't verzeuk aafgeweze öm eine van twieë verdachte van de maord op de 22-jäörige Omer Köksal oet Blierik vrie te laote.

;28 fibberwarie
Ralf Krewinkel sjtap óp es burgemeester va Heële noadat bekaand weëd dat heë vuur 't burgemeestersjap va Kirkroa hat gesolliciteëd.

;20 fibberwarie
't Aopebaar Ministerie haet 'n forse celstraof geëis veur de mishandeling van 'n neugejäörig jungske oet Venlo. 't Jungske waas volges de moder bezatte van 'nen dzjinn, 'nen duvelse geis oet 't Arabisch vouksgelouf.

;3 fibberwarie
In de Zuud-Willemsvaart in Wiert weurt 't lichaam van 'ne 22-jäörige manskael gevónde. 

;30 jannewarie
'ne twelfjäörige jóng oet Venlo wuurt veroordeild veur poging tot doeëdslaag.

;27 jannewarie
De Limburgstalige zenger van 't vastelaovesleed Sjraar Peetjens oét Venlo störf op 96-jäörige laeftiéd.''

;3 jannewarie
In Venlo is Mieke Schreurs, de bedinkster van 't frietei, op 86-jäörige laeftied euverleje.

;1 jannewarie
In Nederlandj zien groetsjeepse herindeilinge in diverse provincies. In Limburg óntsjteit de gemeinte Baekdale (oet Nut, De Óngerbenk en Sjènne).